Niko Sinervä

Niko Johannes Sinervä (s. 1975) on suomalainen muusikko, joka on tehnyt musiikkia Heikki Forsströmin kanssa muun muassa televisiosarjoihin Ihmeidentekijät sekä Parhaat vuodet. Sinervä näytteli Matti Hurmalaa 1990-luvun saippuasarjassa Blondi tuli taloon ja esiintyi Uuno Turhapuro -televisiosarjassa.  

Sarjan päätyttyä Sinervä pyrki Teatterikorkeakouluun ja Sibelius-Akatemiaan, mutta ei päässyt niihin opiskelemaan. Hän hakeutui töihin Radio Novalle, jossa työskenteli useamman vuoden tuottajana ja juontajana. Sen jälkeen hän opiskeli Kauppakorkeakoulussa ja työskenteli mainostoimistossa. Nykyisin hän toimii Airpay Digital -yrityksen toimitusjohtajana. Sinervällä on kaksi lasta.

Lähteet

Suomalaiset muusikot
Suomalaiset näyttelijät
Elävät henkilöt
Vuonna 1975 syntyneet